รัฐบาลไทย-ข่าวทำเนียบรัฐบาล-ผู้ว่าฯ พังงา ติดตามผลกระทบจากสถานการณ์อุทกภัย กำชับเจ้าหน้าที่เร่งช่วยเหลือและให้กำลังใจแก่พี่น้องประชาชนที่ประสบภัย น้อมนำพระราโชบาย ทำให้พี่น้องประชาชนกลับมาใช้ชีวิตได้เป็นปกติ
วันเสาร์ที่ 1 กรกฎาคม 2566
01/07/2566
ผู้ว่าฯ พังงา ติดตามผลกระทบจากสถานการณ์อุทกภัย กําชับเจ้าหน้าที่เร่งช่วยเหลือและให้กําลังใจแก่พี่น้องประชาชนที่ประสบภัย น้อมนําพระราโชบาย ทําให้พี่น้องประชาชนกลับมาใช้ชีวิตได้เป็นปกติ
ผู้ว่าฯ พังงา ติดตามผลกระทบจากสถานการณ์อุทกภัย กําชับเจ้าหน้าที่เร่งช่วยเหลือและให้กําลังใจแก่พี่น้องประชาชนที่ประสบภัยน้ําท่วม น้อมนําพระราโชบาย ทําให้พี่น้องประชาชนกลับมาใช้ชีวิตได้เป็นปกติสุขโดยเร็ว พร้อมเน้นย้ําสายด่วนนิรภัย 1784 พร้อมให้ความช่วยเหลือ
ผู้ว่าฯ พังงา ติดตามผลกระทบจากสถานการณ์อุทกภัย กําชับเจ้าหน้าที่เร่งช่วยเหลือและให้กําลังใจแก่พี่น้องประชาชนที่ประสบภัยน้ําท่วม น้อมนําพระราโชบาย ทําให้พี่น้องประชาชนกลับมาใช้ชีวิตได้เป็นปกติสุขโดยเร็ว พร้อมเน้นย้ําสายด่วนนิรภัย 1784 พร้อมให้ความช่วยเหลือตลอด 24 ชั่วโมง
วันนี้ (1 กรกฎาคม 2566) นายเอกรัฐ หลีเส็น ผู้ว่าราชการจังหวัดพังงา เผยว่า จังหวัดพังงาเร่งให้การช่วยเหลือพี่น้องประชาชนที่ได้รับผลกระทบจากภัยน้ําท่วม โดยได้มอบหมายให้นายเถลิงศักดิ์ นุชประหาร รองผู้ว่าราชการจังหวัดพังงา พร้อมด้วยหัวหน้าสํานักงานป้องกันและบรรเทาสาธารณภัยจังหวัดพังงา นายอําเภอเมืองพังงา ผู้นําท้องถิ่น และเจ้าหน้าที่ผู้ปฏิบัติงาน ลงพื้นที่ติดตามสถานการณ์น้ําท่วมและให้กําลังใจแก่พี่น้องประชาชนผู้ประสบภัย
"ได้กําชับให้เจ้าหน้าที่ที่เกี่ยวข้อง น้อมนําพระราโชบายของพระบาทสมเด็จพระเจ้าอยู่หัว ในการเร่งให้ความช่วยเหลือพี่น้องประชาชนผู้ประสบภัย และทําให้พี่น้องประชาชนได้กลับมาใช้ชีวิตได้อย่างเป็นปกติสุขโดยเร็ว ซึ่งหน่วยงานที่เกี่ยวข้อง ได้มีการแนะนําวิธีการดูแลตัวเองและแก้ไขปัญหาเบื้องต้น รวมทั้งได้แจกจ่ายอาหารและน้ําดื่มให้กับผู้ประสบภัยน้ําท่วมบริเวณหมู่บ้านหลังสถานีอนามัยทุ่งคาโงก และที่ทําการองค์การบริหารส่วนตําบลทุ่งคาโงก โดยในด้านการสัญจรจะมีเจ้าหน้าที่ประจําพื้นที่เพื่อรับ-ส่งผู้ประสบภัยที่จะต้องอพยพออกจากบ้านชั่วคราว" ผู้ว่าฯ พังงา กล่าว
นายเอกรัฐ หลีเส็น ผู้ว่าราชการจังหวัดพังงา กล่าวอีกว่า สาเหตุของการเกิดอุทกภัยในครั้งนี้ เนื่องจากปริมาณฝนที่ตกต่อเนื่อง ตั้งแต่คืนวันที่ 30 มิถุนายน 2566 มาจนถึงช่วงเที่ยงของวันนี้ (1 กรกฎาคม 2566) ทําให้เกิดน้ําป่าไหลหลาก น้ําล้นตลิ่ง และเกิดดินสไลด์ทับเส้นทางบางส่วน ซึ่งหากไม่มีมีปริมาณฝนตกมาเพิ่มอย่างต่อเนื่อง คาดว่าสถานการณ์จะคลี่คลายทั้งหมดได้ในวันพรุ่งนี้ ทั้งนี้ ยังคงต้องเฝ้าระวังอย่างต่อเนื่องต่อไป โดยตนยังได้กําชับให้หน่วยงานที่เกี่ยวข้อง ติดตามสถานการณ์และบูรณาการภาคีเครือข่าย ดําเนินการตามแผนเผชิญเหตุอย่างเคร่งครัด ซึ่งได้มีผู้นําท้องถิ่นท้องที่ ฝ่ายปกครอง องค์กรปกครองส่วนท้องถิ่น อําเภอ แขวงทางหลวง การไฟฟ้าส่วนภูมิภาค อาสาสมัครจิตอาสา และ สํานักงานปภ.จังหวัดพังงา เข้าช่วยเหลือพี่น้องประชาชนในเบื้องต้น ทั้งการจัดอาหารปรุงสุก น้ําดื่ม ตามวงรอบ การเร่งระบายน้ําออกจากพื้นที่ การอํานวยความสะดวกด้านการจราจร และการขนย้ายสิ่งของขึ้นสู่ที่สูง โดยได้เน้นย้ําและประสานภาคีเครือข่าย อาสาสมัคร อปพร. มิสเตอร์เตือนภัย ในพื้นที่ ให้ติดตาม เฝ้าระวังสถานการณ์ และรายงานให้สํานักงาน ปภ.จังหวัดพังงา ทราบเป็นระยะจนกว่าสถานการณ์จะเข้าสู่ภาวะปกติ
นายเอกรัฐ หลีเส็น ผู้ว่าราชการจังหวัดพังงา กล่าวเพิ่มเติมว่า สําหรับผลกระทบจากสถานการณ์อุทกภัยในพื้นที่ (ข้อมูล ณ วันที่ 1 กรกฎาคม 2566 เวลา 18.15 น.) มีพื้นที่ได้รับผลกระทบ จํานวน 4 อําเภอ ได้แก่ 1) อําเภอตะกั่วป่า ที่เทศบาลตําบลคึกคัก หมู่ที่ 1 3 4 5 และ 6 เกิดน้ําท่วมขังผิวจราจร และบ้านเรือนประชาชน ปัจจุบันสถานการณ์คลี่คลายแล้ว ที่ตําบลเกาะคอเขา หมู่ที่ 4 เกิดน้ําท่วมขังบ้านเรือนราษฎรจํานวน 1 หลังคาเรือน ปัจจุบันสถานการณ์คลี่คลายแล้ว ที่ตําบลบางม่วง หมู่ที่ 7 บริเวณหน้า อบต.บางม่วง เกิดน้ําระบายไม่ทันทําให้น้ําท่วมผิวจราจรฝั่งสํานักงาน อบต.บางม่วง รถใหญ่ยังคงสามารถผ่านไปได้ รถเล็กสามารถใช้ทางเบี่ยงออกทางด้านข้างสํานักงาน อบต.บางม่วงได้ ที่ตําบลบางไทร หมู่ที่ 2 เกิดน้ําท่วมขังเส้นทางจราจร ปัจจุบันสถานการณ์คลี่คลายแล้ว 2) อําเภอเมืองพังงา ที่ตําบลทุ่งคาโงก หมู่ที่ 1 2 3 4 และ 5 เกิดน้ําล้นตลิ่งท่วมบ้านเรือนประชาชน จํานวน 65 หลังคาเรือน ทั้งนี้ได้มีการเคลื่อนย้ายผู้ป่วยติดเตียง ผู้พิการไปยังจุดปลอดภัย และให้การดูแลช่วยเหลือ ณ ที่ทําการ อบต.ทุ่งคาโงกแล้ว 3) อําเภอกะปง ที่ตําบลเหมาะ หมู่ที่ 1 เกิดน้ําท่วมถนนสาย 4090 หน้าโรงพยาบาลกะปงชัยพัฒน์ ทําให้การสัญจรไม่สะดวก หมู่ที่ 3 เกิดน้ําท่วมบ้านเรือนประชาชน จํานวน 3 หลังเรือน และมีผู้ป่วยจํานวน 1 หลังคาเรือน ขณะนี้ได้เคลื่อนย้ายผู้ป่วยไปในที่ปลอดภัยเรียบร้อยแล้ว หมู่ที่ 4 เกิดน้ําท่วมเส้นทางการจราจรไม่สะดวกและน้ําท่วมบ้านเรือนประชาชนบางส่วน ที่ตําบลกะปง หมู่ที่ 2 เกิดน้ําท่วมบ้านเรือนประชาชน จํานวน 1 หลังคาเรือน ขณะนี้ได้เคลื่อนย้ายขึ้นที่สูงเรียบร้อยแล้ว หมู่ที่ 3 เกิดน้ําท่วมบ้านเรือนประชาชน จํานวน 3 หลังคาเรือน และเกิดดินสไลด์ ไฟฟ้าในหมู่บ้านใช้การไม่ได้ ทั้งนี้ ผู้ใหญ่บ้านได้ดําเนินการและประสานไฟฟ้ากลับมาใช้ได้ปกติแล้ว ที่ตําบลท่านา หมู่ที่ 2 เกิดน้ําท่วมบ้านเรือนประชาชน จํานวน 7 หลังคาเรือน ซึ่งกํานัน ผู้ใหญ่บ้าน และนายกองค์การบริหารส่วนตําบลท่านาได้ขุดลอกทางน้ําและอพยพประชาชนเข้าสู่ที่ปลอดภัยแล้ว ที่เขตเทศบาลตําบลท่านา เกิดน้ําท่วมบ้านเรือนประชาชน จํานวน 3 หลังคาเรือน ที่ตําบลเหล หมู่ที่ 6 เกิดน้ําท่วมบ้านเรือนประชาชน จํานวน 2 หลังคาเรือน ได้มีอพยพไปสู่ที่ปลอดภัยเรียบร้อยแล้ว ที่ตําบลรมณีย์ หมู่ที่ 1 เกิดน้ําท่วมบ้านเรือนประชาชน จํานวน 2 หลังคาเรือน ได้มีการช่วยเหลือเป็นที่เรียบร้อยแล้ว หมู่ที่ 4 มีต้นไม้ล้มทับสายไฟฟ้า น้ําท่วมบ้านเรือนประชาชนบางส่วน นายก อบต.รมณีย์ได้เข้าช่วยเหลือในเบื้องต้นแล้ว 4) อําเภอท้ายเหมือง ที่ตําบลลําภี เกิดน้ําท่วมขังบ้านเรือนประชาชน หมู่ที่ 4 จํานวน 7 หลังคาเรือน หมู่ที่ 5 จํานวน 50 หลังคาเรือน หมู่ที่ 6 จํานวน 25 หลังคาเรือน ที่ตําบลทุ่งมะพร้าว เกิดน้ําท่วมขังบ้านเรือนประชาชน หมู่ที่ 8 จํานวน 5 หลังคาเรือน หมู่ที่ 10 จํานวน 5 หลังคาเรือน
"หากพี่น้องประชาชนในพื้นที่ได้รับความเดือดร้อนและยังไม่ได้รับความช่วยเหลือ สามารถติดต่อสายด่วนนิรภัย โทร. 1784 ตลอด 24 ชั่วโมง เพื่อเจ้าหน้าที่จะได้เข้าให้ความช่วยเหลือโดยทันที" ผู้ว่าฯ พังงา กล่าวในช่วงท้าย